**Ministru kabineta noteikumu projekta „Grozījumi Ministru kabineta 2009. gada 15. septembra noteikumos Nr. 1056 „Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 11. panta trešās daļas 3.punkts un Augu aizsardzības likuma 5. panta 5. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009. gada 15. septembra noteikumi Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība" (turpmāk – noteikumi Nr. 1056) nosaka lauksaimniecības produktu integrētās audzēšanas, uzglabāšanas, marķēšanas prasības, kontroles kārtību, kā arī integrētās augu aizsardzības vispārīgos principus un prasības.Noteikumu Nr. 1056 4.1 punktā noteikts, ka, pamatojoties uz katra lauka augšņu agroķīmiskās izpētes vai augsnes analīžu rezultātiem, kas nav vecāki par septiņiem gadiem, lietotājs katram kultūraugam izstrādā mēslošanas plānu. Augšņu agroķīmisko izpēti saskaņā ar zemkopības ministra apstiprinātu metodiku šobrīd nodrošina Valsts augu aizsardzības dienests (turpmāk – dienests), turklāt ir iespējams izmantot citu iestāžu piedāvātos augšņu analīžu pakalpojumus. Lauksaimniekam tiek dota iespēja nodrošināties ar augšņu analīžu rezultātiem, vai nu pašam noņemot paraugu, vai izmantojot privātu uzņēmumu pakalpojumus. Šī iemesla dēļ nepieciešams noteikt nosacījumus augšņu paraugu noņemšanai, t.i., ka vienu augsnes paraugu ņem no platības (lauka), kas nav lielāka par 6 ha, un pie noņemtajiem augsnes parauga analīžu rezultātiem norāda arī konkrētā lauka numuru vai nosaukumu.Noteikumu Nr. 1056 4.9 punktā paredzēts, ka vienīgais sēklu kvalitāti apliecinošais dokuments ir pirkumu apliecinošs dokuments, tomēr spēkā esošajos dažādu kultūraugu grupu sēklaudzēšanas un sēklu tirdzniecības noteikumos minēti arī virkne citu dokumentu, kas var apliecināt sēklu kvalitāti, tāpēc šī norma ir jāprecizē. Turklāt tiek precizēts arī augļu koku un ogulāju augu pasu vai etiķešu glabāšanas ilgums. Iepriekš augu pases vai etiķetes bija jāglabā pastāvīgi, kamēr pastāv konkrētais augļu koku vai ogu dārzs, bet jaunā norma paredz, ka glabāšanas ilgums ir desmit gadu kopš augļu koku vai ogulāju dārza ierīkošanas. Grozījumi saistīti ar to, lai augļu vai ogu dārzu īpašniekiem atvieglotu administratīvo slogu konkrētu dokumentu saglabāšanā. Zinātnieki nepārtraukti strādā pie dažādu kultūraugu audzēšanas tehnoloģiju pilnveidošanas, kā arī kaitīgo organismu ierobežošanas (<http://fruittechcentre.eu/wp/uploads/2016/10/Auglkopiba.pdf>). Lai ieviestu praksē jaunākās zinātniskās atziņas un ieteikumus, nepieciešamie grozījumi iekļauti noteikumu projekta 7., 8., 11. un 12. punktā.Noteikumos Nr.1056 nebija nosacījuma, ka audzētājs informē dienestu, ja kultūraugu audzēšanas gadā nav nepieciešama pārbaude. Šādas normas ieviešana dienestam ļaus racionālāk izmantot valsts resursus, lai nebūtu lieki jābrauc veikt integrētās audzēšanas kontroli pie tiem audzētājiem, kuri kaut kādu iemeslu dēļ konkrētajā gadā nenodarbosies ar integrēto produktu audzēšanu.Noteikumu Nr. 1056 29. punktā noteikts, ka audzētājs, kas vēlas, lai to izslēdz no reģistra, iesniedz dienestā attiecīgu iesniegumu. Reģistrācijas anulēšanas iemesli būtu jānosaka tādi paši kā citos normatīvajos aktos par augu sēklaudzēšanu un sēklu tirdzniecību, piemēram, ka dienests var pieņemt lēmumu par audzētāja reģistrācijas anulēšanu, ja pie audzētāja divus gadus pēc kārtas nav veikta pārbaude vai ja dienests konstatē, ka audzētājs ir izslēgts no Latvijas Republikas Uzņēmumu reģistra vai ir miris. Noteikumu Nr. 1056 24.2. apakšpunkts tiek precizēts atbilstoši Oficiālās elektroniskās adreses likumam, kas stājās spēkā 2018. gada 1. martā, jo personai savā kontaktinformācijā jānorāda oficiālā elektroniskā adrese, ja ir aktivizēts oficiālās elektroniskās adreses konts.Savukārt, lai izpildītu prasības, kas izriet no Vispārīgās datu aizsardzības regulas un likumprojekta „Personas datu apstrādes likums” (MK 2018. gada 6. marta sēdes prot. Nr. 14 40.§), noteikumos Nr.1056 noteikti nosacījumi fizisko personu datu apstrādei. Lai dienests varētu reģistrēt fizisku personu Lauksaimniecības produktu integrētās audzēšanas reģistrā un kontrolēt un uzraudzīt produktu integrēto audzēšanu, veikt lauku apskates attiecīgās personas saimniecībā, tad, iesniedzot iesniegumu dienestā, ir jānorāda fiziskas personas vārds, uzvārds, personas kods, deklarētās dzīvesvietas adrese un kontaktinformācija. Minētie personas dati nepieciešami, lai dienests varētu identificēt konkrēto personu, veikt konkrētās personas saimniecību fiziskās pārbaudes un izdarītu ierakstu Lauksaimniecības produktu integrētās audzēšanas reģistrā par platību atbilstību vai neatbilstību noteikumu Nr.1056 noteiktajām prasībām. Fiziskās personas dati dienestā tiek uzglabāti pastāvīgi visu periodu, kamēr persona nodarbojas ar lauksaimniecības produktu integrēto audzēšanu.Noteikumu Nr. 1056 1. pielikums par augļu koku un ogulāju stādīšanas optimālo biezību ir jāpapildina vēl ar dažām augu sugām, kuras Latvijā pagaidām plaši netiek audzētas preču produkcijas ieguvei, bet kurām novērojama arvien lielāka izplatības tendence audzētāju vidū. Iekļaujot attiecīgās sugas sarakstā, daļēji tiek veicināta arī minēto sugu plašāka audzēšana. 1.pielikuma sarakstu plānots papildināt ar plūškokiem (ēdamo augļu šķirnēm), aktinīdijām, persikiem, aprikozēm, irbenēm, korintēm, sausseržiem (ēdamo augļu šķirnēm), kiziliem, citronliānām, lazdām (ēdamo augļu šķirnēm), valriekstiem, zīdkokiem un ciedru priedēm (ēdamo augļu šķirnēm).Ministru kabineta noteikumu projekts “Grozījumi Ministru kabineta 2009. gada 15. septembra noteikumos Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”” (turpmāk – noteikumu projekts) sagatavots, lai:1. precizētu nosacījumus par augšņu paraugu noņemšanu augsnes analīzēm;
2. precizētu nosacījumus par sēklu kvalitāti apliecinošajiem dokumentiem, ievērojot sēklaudzēšanas un sēklu tirdzniecības normatīvo aktu prasības;
3. precizētu integrētās audzēšanas kontroles kārtību par augu vai augu produktu paraugu analīzi augu aizsardzības līdzekļu aktīvo vielu klātbūtnes pārbaudei;
4. precizētu kultūraugu audzēšanas tehnoloģijas pēc jaunākajām atziņām un ieteikumiem;
5. papildinātu ar nosacījumu par dienesta informēšanu, ja audzētājam kultūraugu audzēšanas gadā pārbaude nav nepieciešama;
6. papildinātu augļu koku un ogulāju sarakstu ar jaunām augu sugām, nosakot to stādīšanas biezību.
 |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Valsts augu aizsardzības dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc dienesta datiem, šobrīd ir 400 integrētās lauksaimniecības produktu audzētāju, kas ir reģistrējušies dienesta Lauksaimniecības produktu integrētās audzēšanas reģistrā, kā arī 17 000 profesionālo augu aizsardzības līdzekļu lietotāju. |
| 2. | Tiesiskā regulējuma ietekme uz tautsaimniecību un administratīvo slogu | Tā kā noteikumu projekts nerada papildu informācijas sniegšanas pienākumu, tie arī neveido administratīvo slogu.Tiesiskais regulējums neietekmē šādas jomas:• uzņēmējdarbības vidi, mazos un vidējos uzņēmumus, mikrouzņēmumus un jaunuzņēmumus;• nacionālā attīstības plāna rādītājus mikrolīmenī vai makrolīmenī;• konkurenci;• vidi;• veselību;• nevalstiskās organizācijas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Noteikumu projektā ietverto atbilstības prasību izpilde neradīs papildu izmaksas atbalsta pretendentiem. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Noteikumu projekta izstrādes laikā notikušas konsultācijas ar Lauksaimniecības augļkopju asociāciju, Zemnieku saeimu un Lauksaimnieku organizāciju sadarbības padomi. |
| 2. | Sabiedrības līdzdalība projekta izstrādē | Informācija par noteikumu projektu 2018. gada 23. martā ir ievietota tīmekļa vietnē [www.zm.gov.lv](http://www.zm.gov.lv)Noteikumu projekts elektroniski tika nosūtīts saskaņošanai Zemnieku saeimai un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Noteikumu projekts ir saskaņots ar nevalstiskajām organizācijām, un tās neiebilst par tā tālāko virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts augu aizsardzības dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks izveidotas, un esošās institūcijas netiks likvidētas vai reorganizētas. Noteikumu projekta izpilde tiks nodrošināta ar pašreizējiem cilvēkresursiem. |
| 3. | Cita informācija | Nav. |

# Zemkopības ministrs Jānis Dūklavs

Zemkopības ministrijas valsts sekretāra p.i. Jānis Šnore

Guste 67027217

dace.guste@zm.gov.lv